钦定古今图书集成/明伦汇编/家范典/第017卷 > 去岁九月二十七日在黄州生子名逊小名干儿颀然颖异至今年七月二十八日病亡于金
## 钦定古今图书集成/明伦汇编/家范典/第017卷 > 去岁九月二十七日在黄州生子名逊小名干儿颀然颖异至今年七月二十八日病亡于金

陵，作二诗以哭之　　　　　　　。前人

“吾年四十九，羇旅失幼子。幼子真吾儿，眉角生已似。
未期观所好，蹁跹逐书史。摇头却梨栗，似识非分耻。
吾老常鲜欢，赖此一笑喜。忽焉遭夺去，恶业我累尔。
衣薪那免俗，变灭须臾尔。归来怀抱空，老泪如泻水。
我泪犹可拭，日远当日忘。母哭不可闻，欲与汝俱亡。
故衣尚悬架，涨乳已流床。感此欲忘生，一卧终日僵。”
中年忝闻道，梦幻讲已详。储药如丘山，临病更求方。
仍将恩爱刃，割此衰老肠。知迷欲自返，一恸送馀伤。